La TAE, taxa anual equivalent, és una fórmula matemàtica que s'utilitza en l'àmbit financer per calcular quin és el cost d'una operació en un període anual. En aquesta fórmula s'engloben variables com el tipus d'interès nominal (TIN), les comissions i el termini o freqüència dels pagaments de l'operació. D'aquesta manera, ens podem fer una idea del cost de l'operació.
Dit d'una altra manera, la TAE ens indica la quantitat real que cal pagar per un préstec. S'expressa en termes percentuals, de manera que, si demanes una hipoteca de 200.000 euros i la TAE és del 2%, el total a retornar a l'entitat bancària és de 204.000 euros.
La TAE és molt útil per conèixer què t'ofereix realment un producte financer i poder comparar-lo. Té especial rellevància en el cas de les hipoteques i permet als clients comparar ofertes entre diferents entitats.